ROMÂNIA

JUDEŢUL BOTOŞANI

COMUNA BLÂNDEŞTI

CONSILIUL LOCAL BLÂNDEŞTI

HOTĂRÂRE

Nr.  25  din  27.03.2024
privind aprobarea Regulamentului de implementare si eliberare a formatului unic al modelului

card-legitimaţie de parcare pentru persoanele cu handicap

Consiliul Local al comunei Blândeşti; judeţul Botoşani, întrunit în şedinţa ordinară din data de 27.03.2024;
Având în vedere temeiurile juridice, respectiv prevederile:
a) art. 120 și art. 121 alin. (1) și (2) din Constituția României, republicată;

b) art. 3 și 4 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2) din Legea nr. 287/2009 privind Codul civil, republicată, cu modificările ulterioare;
Analizând proiectul de hotărâre şi referatul de aprobare a viceprimarului comunei Blândeşti Constantin Ciobanu, prin care se susţine necesitatea şi oportunitatea proiectului; raportul nr. 1076/2024 al compartimentului de asistenţă socială şi autoritate tutelară;

Văzând rapoartele  comisiilor de specialitate ale Consiliului Local al comunei Blândeşti;

Ţinând cont de prevederile: art. 2 din Ordinul nr. 163/2023 privind implementarea formatului unic al cardului-legitimaţie de parcare pentru persoane cu handicap; art. 65 din Legea nr. 448/2006 privind protecţia şi promovarea drepturilor persoanelor cu handicap, republicată, cu compeltările şi modificările ulterioare; art. 40 din Hotărârea de Guvern nr. 268/2007 pentru aprobarea Normelor metodologice de aplicare a Legii nr. 448/2006, privind protecţia şi promovarea drepturilor persoanelor cu handicap;
În baza art. 129, aliniat (1) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,
În temeiul art. 139 și art. 196, aliniat (1), litera a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,

HOTĂRĂŞTE

Art. 1. Se aprobă Regulamentul privind eliberarea cardului – legitimație de parcare gratuită pentru persoanele cu handicap, prevăzut în Anexa nr. 1, care face parte integrantă din prezenta hotărâre.

Art. 2. Costurile aferente privind tipărirea și eliberarea cardului – legitimație de parcare gratuită pentru persoanele cu handicap se suportă de la bugetul local.

Art. 3.  Primarul comunei  Blândeşti, judeţul Botoşani va asigura executarea  prevederilor prezentei hotărâri.
Preşedinte de şedinţă

Consilier local – Tudor BUCŞINESCU


Secretar general comună 

    
   






Eduard-Dorel OROŞANU
Anexa nr. 1 la H.C.L. Blândeşti nr. 25/27.03.2024
REGULAMENT

PRIVIND ELIBERAREA CARDULUI – LEGITIMAȚIE DE PARCARE GRATUITĂ

PENTRU PERSOANELE CU HANDICAP

Dispozitii Generale

Art. 1

Prezentul Regulament stabileşte modul de aplicare a prevederilor Legii nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare, a Hotărârii de Guvern nr. 268/2007 pentru aprobarea Normelor Metodologice de aplicare a Legii nr. 448/2006 şi ale Ordinului nr. 163/2023 privind implementarea formatului unic al cardului-legitimatie de parcare pentru persoanele cu handicap.

Art. 2

(1) Persoanele cu handicap sunt acele persoane cărora existenţa unor afecţiuni fizice, senzoriale, psihice, mentale şi/sau asociate le impiedică total sau le limitează accesul cu sanse egale ȋn viaţa societăţii, necesitând măsuri de protecţie ȋn sprijinul recuperării, integrării şi incluziunii sociale.

(2) Ȋn această categorie se includ copiii şi adulţii cu handicap, cetăţeni români, cetăţeni ai altor state sau apatrizi, pe perioada ȋn care au, conform legii, domiciliul sau reşedinţa ȋn România.
Art. 3

Conform art. 65 alin. (2) din Legea nr. 448/2006 privind protectia si promovarea drepturilor persoanelor cu handicap, poate beneficia de cardul-legitimatie de parcare:

· Toate persoanele cu handicap, cu domiciliul sau resedinta pe raza comuneiBlândeşti, judetul Botoşani;

· Reprezentantii legali ai persoanelor cu handicap, cu domiciliul sau resedinta pe raza comunei Blândeşti, judetul Botoşani.

Definire termeni si caracteristici

Art. 4

În sensul prezentului regulament următorii termeni se definesc astfel:

a) Card - legitimaţie de parcare pentru persoanele cu handicap – document în format unic eliberat de către autoritatea publică locală care dă dreptul de parcare gratuită autovehiculelor care transportă persoane cu handicap, anexa nr. 1 la prezentul Regulament;
b) Persoane cu handicap – copiii care deţin certificate de ȋncadrare ȋn grad de handicap eliberat prin hotărâre a comisiei pentru protecţia copilului, ȋn termen de valabilitate şi adulţii care posedă certificate de ȋncadrare ȋn grad de handicap eliberat de comisia de evaluare a persoanelor adulte cu handicap ȋn termen de valabilitate;
c) Reprezentant legal - părintele sau persoana anume desemnată potrivit legii, să exercite drepturile şi să îndeplinească obligaţiile faţă de persoana cu handicap;
d) Loc de parcare pentru persoanele cu handicap - locuri de parcare special amenajate, rezervate
şi semnalizate prin semn convenţional destinate parcării gratuite a mijloacelor de transport pentru persoanele cu handicap.

Modalitatea de eliberare
Art. 5

(1) Ȋn vederea eliberării cardului-legitimaţie de parcare, solicitantul va depune la compartimentul de specialitate al Primăriei Comunei Blândeşti următoarele documente:
· Cerere tip, anexa nr. 2 la prezentul Regulament;
· Copie de pe actul de identitate al persoanei cu handicap (CI/BI ȋn cazul adulţilor, certificat de naştere pentru copii);
· Copie de pe certificatul de ȋncadrare ȋn grad de handicap;
· Fotografia persoanei cu handicap cu dimensiuni 3x4 cm;
· Documente care atestă calitatea de reprezentant legal al persoanei cu handicap (dacă este cazul);
· Copie de pe actul autovehiculului (talon/carte maşina);
· Card - legitimaţie, ȋn original, ȋn cazul ȋn care solicitantul a deţinut un astfel de card.
(2) Ȋn cazul deteriorării, furtului sau pierderii cardurilor-legitimaţie pentru locuri gratuite de parcare, persoanele ȋn cauză beneficiază de eliberarea unui nou document.
Art. 6
Cardul-legitimaţie de parcare pentru persoanele cu handicap este valabil pe perioada de valabilitate a documentului care atestă ȋncadrarea ȋn grad de handicap.
Art. 7
Eliberarea cardului-legitimaţie pentru locurile gratuite de parcare se face de către Primăria Comunei Blândeşti, ȋn termen de 30 de zile de la data ȋnregistrării cererii.
Art. 8
Costurile aferente eliberării cardului-legitimaţie pentru locurile gratuite de parcare se suportă din bugetul local.

Art. 9
Cardul-legitimaţie conferă posesorului dreptul de parcare gratuită numai pe locurile special amenajate, ȋn România, rezervate şi semnalizate ȋn acest sens, prin semn internaţional, destinate parcării gratuite a mijloacelor de transport pentru persoane cu handicap. Autovehiculele care transportă o persoană cu handicap posesoare de card-legitimaţie beneficiază de parcare gratuită.
Art. 10
Pentru confirmarea dreptului de parcare gratuită a autovehiculului care transportă persoana cu handicap, cardul - legitimaţie se va expune la loc vizibil ȋn interiorul acestuia.

Art. 11
Modelul Cardului-legitimaţie de parcare pentru persoanele cu handicap
(1) Conform Anexei nr. 2 din Ordinul nr. 163/2023 cardul – legitimaţie pentru locurile de parcare are următoarele caracteristici:
a) dimensiuni: 106 mm/148 mm;
b) culoare: albastru - deschis, excepţie făcând doar simbolul alb al utilizatorului de fotoliu rulant, care va avea un fundal de culoare albastru - închis;
c) este plastifiat, excepţie făcând doar spaţiul rezervat semnăturii titularului în partea stângă verso;
d) este împărţit pe verticală în două părţi, atât pe faţă, cât şi pe verso.

(2) Partea din stânga faţă conţine:
a) simbolul utilizatorului de fotoliu rulant, având culoarea alb pe un fundal de culoare albastru - închis;
b) data la care expiră cardul - legitimaţie de parcare;
c) seria şi numărul cardului - legitimaţie de parcare;
d) denumirea şi ştampila autorităţii emitente.
(3) Partea din dreapta faţă conţine:
a) cuvintele "Card - legitimatie de parcare pentru persoanele cu handicap" scrise cu majuscule în limba română; după un spaţiu adecvat, cuvintele "Card - legitimatie de parcare" vor fi scrise cu caractere mici în celelalte limbi ale Uniunii Europene;
b) cuvintele "Model al Comunitatii Europene" în limba română;
c) ca fundal, codul distinctiv al Romaniei: RO, încercuit de inelul celor 12 stele simbolizând
Uniunea Europeană.

(4) Partea din stânga verso conţine:

a) numele titularului;

b) prenumele titularului;

c) semnătura titularului sau alt însemn autorizat;

d) fotografia titularului.

(5) Partea din dreapta verso conţine:
a) afirmaţia "Acest card - legitimaţie îndreptăţeşte titularul la locurile de parcare special amenajate
în Romania";
b) afirmaţia "Atunci când va fi utilizat, cardul - legitimaţie va fi afişat în partea din faţă a vehiculului, astfel încât faţa cardului - legitimaţie să fie clar vizibilă pentru verificare".
(6) Cu excepţia situaţiei prevăzute la alin. (3), toate înscrierile vor fi făcute în limba română.

